Diari Oficial de la Generalitat Valenciana


Sumari del DOGV 6123, del 15-10-2009 (2009/11497)

RESOLUCIÓ de 28 de setembre de 2009, del director general de Justícia i Menor, per la qual es resol definitivament el concurs de trasllat per a places vacants i de nova creació entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'administració de justícia, anunciat per resolució de 10 de març de 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6123

Data del DOGV
:   15-10-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/11255


Data del document
:   28-09-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 28 de setembre de 2009, del director general de Justícia i Menor, per la qual es resol definitivament el concurs de trasllat per a places vacants i de nova creació entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'administració de justícia, anunciat per resolució de 10 de març de 2009. [2009/11774]
Vist l'expedient instruït com a conseqüència del concurs de trasllats convocat per Resolució de 10 de març (BOE de 31 de març de 2009 i DOCV de 31 de març de 2009), per a cobrir places vacants dels cossos o escales de Gestió Processal i Administrativa, Tramitació Processal i Administrativa i Auxili Judicial de l'administració de justícia.
Aquest direcció general, de conformitat amb el que disposen el títol VIII de la Llei Orgànica 19/2003, de 23 de desembre, de modificació de la Llei Orgànica 6/1985, d'1 de juliol, del Poder Judicial i l'art. 43 i següents i disposició derogatòria única del Reglament d'Ingrés, Provisió de Llocs de Treball i Promoció Professional del Personal Funcionari al Servei de l'administració de Justícia, aprovat pel Reial Decret 1451/2005, de 7 de desembre, ha disposat:
Primer. Fer públics en annex les destinacions que amb caràcter definitiu han sigut adjudicats als funcionaris que han participat en el concurs de trasllats convocat per Resolució de la data mencionada anteriorment, que es corresponen amb els relacionats en l'annex I de la Resolució de Convocatòria i els seus corresponents resultes.
Segon. Excloure del concurs de trasllats als funcionaris que es relacionen en la pàgina web del Ministeri de Justícia (esede.mjusticia.es).
Tercer. Declarar caducades les instàncies presentades pels participants en el present Concurs que no han obtingut destinació, per la qual cosa no seran tingudes en compte en futurs concursos de trasllats.
Quart. Declarar desertes les places no adjudicades en el present Concurs, llevat que es pretenguen amortitzar davant de modificació de la plantilla orgànica o reordenació d'efectius d'un centre de treball, per la qual cosa seran coberts per funcionaris de nou ingrés.
Cinqué. Per als funcionaris que es troben en actiu, en serveis especials o en excedència voluntària per l'atenció de familiars i no reingressen en cap dels cossos o escales a què es referix el present Concurs, el cessament haurà d'efectuar-se en les dates que a continuació s'indiquen: tramitació processal i administrativa, el 19 d'octubre de 2009; gestió processal i administrativa i auxili judicial, el 26 d'octubre de 2009. La presa de possessió de la nova destinació obtinguda per Concurs es produirà en els tres dies naturals següents al cessament, si no hi ha canvi de localitat del funcionari, o en els vuit dies naturals següents, si implica canvi de localitat dins de la Comunitat Autònoma, i vint dies naturals, si implica canvi de comunitat autònoma, a excepció de la Comunitat Autònoma de Canàries, Comunitat Autònoma d'Illes Balears, Ciutat de Ceuta i Ciutat de Melilla, que serà d'un mes, tant si el lloc de treball a les Illes o a les ciutats és el d'origen com si és el de la seua destinació. El termini possessori serà retribuït per l'administració competent respecte a la plaça obtinguda en Concurs.
Si la resolució comporta reingrés al servei actiu a l'administració de justícia en els cossos/escales de Gestió Processal i Administrativa, Tramitació Processal i Administrativa o Auxili Judicial, procedents des de les situacions administratives d'excedència voluntària per prestació de serveis en el sector públic, excedència voluntària per interés particular, excedència voluntària per agrupació familiar o suspensió de funcions, el termini possessori serà de vint dies naturals i haurà de computar-se des del dia de la publicació d'aquesta orde en el Boletín Oficial del Estado, però en el present cas l'esmentat termini no resulta retribuït, ja que es produeix abans de formalitzar-se el reingrés en els esmentats cossos/escales i, per tant, no pot ser computat com de serveis efectius.
En el cas que els funcionaris reingressats per mitjà del present Concurs es troben en actiu en un altre cos o escala de l'administració de justícia i no volgueren que s'interrompera la seua relació de servei amb l'administració, bastarà que, dins del termini possessori de vint dies naturals, prenguen possessió en el nou cos o escala, tenint-los per cessats la seua antiga destinació amb la data immediatament anterior a la de la seua possessió en la nova plaça de reingrés, i es computarà l'esmentat termini possessori, per als quals reingressen en el cos de Gestió Processal i Administrativa o auxili judicial, des del 26-10-2009, i per als que reingressen en el cos de Tramitació Processal i Administrativa, des del dia 19-10-2009. Per a això, atesa la necessitat comptar amb el temps indispensable per a efectuar la presa de possessió, podran sol·licitar a la Gerència Territorial de Justícia o Comunitat Autònoma de la seua actual destinació, un permís retribuït de dos dies, si hi ha canvi de localitat, excepte aquells casos que hagen de desplaçar-se a Canàries, Illes Balears o Ceuta i Melilla, i en aquest cas el permís podrà ser de fins a tres dies.
Per a la formalització dels documents de cessament i /o presa de possessió, hauran de personar-se a les seus de la Conselleria de Justícia i Administracions Públiques que es detallen a continuació, i corresponguen en atenció a la província on està destinada la plaça afectada:
DIRECCIÓ TERRITORIAL D'ALACANT
Rambla Méndez Núñez, núm. 41-2ª planta
03505 Alacant
DIRECCIÓ TERRITORIAL DE CASTELLÓ
C/ Major, núm. 76
12946 Castelló
DIRECCIÓ GENERAL DE JUSTÍCIA I MENOR
C/ Avellanes, núm. 14
Sala de Reunions, planta baixa
46550 València
Els horaris en què hauran d'efectuar-se les compareixences en les esmentades seus amb els següents:
Formalització cessament
1. Tramitació Processal i Administrativa: 19 d'octubre de 2009, d'11:00 a 14:00 hores. A excepció funcionaris del cos de Tramitació Processal i Administrativa que reingressen en el cos de Gestió Processal i Administrativa, el termini possessori del qual començarà a computar-se des del dia 26-10-2009.
2. Gestió Processal i Administrativa i Auxili Judicial: 26 d'octubre de 2009, d'11:00 a 14:00 hores.
Formalització preses de possessió (en els dies de termini possessori):
De 8:30 a 9:30 hores.
Reingressos en altres cossos de 8:30 a 9:30 hores.
La comunitat autònoma competent, o la gerència territorial que corresponga, concedirà l'excedència d'ofici en el cos o escala de procedència, si aquesta es produeix en un cos o escala al servei de l'administració de justícia, en la destinació del qual es considerarà que cessen amb la data anterior a la de la seua possessió en els cossos o escales de Gestió Processal i Administrativa, Tramitació Processal i Administrativa o Auxili Judicial, per tal d'evitar la interrupció en la percepció dels seus havers.
Els funcionaris interins que actualment ocupen les places que han sigut adjudicades, cessaran com a conseqüència de la possessió del titular.
Sisé. Contra la present Resolució podrà interposar-se recurs potestatiu de reposició davant del Ministeri de Justícia, en el termini d'un mes, o contenciós administratiu, davant dels jutjats contenciosos administratius de la Ciutat de València, en el termini de dos mesos comptats des de l'endemà a la seua publicació en el Boletín Oficial del Estado.
València, 28 de setembre de 2009.- El director general de Justícia i Menor: Antonio Gastaldi Mateo.